b'\n_START_ARTICLE_\nJu\xc5\xbenopohorsko nare\xc4\x8dje\n_START_PARAGRAPH_\nJu\xc5\xbenopohorsko nare\xc4\x8dje ( \xc5\xa1tajerska pohor\xc5\xa1\xc4\x8dina) je slovensko nare\xc4\x8dje, ki spada v \xc5\xa1tajersko nare\xc4\x8dno skupino. Govori se na pobo\xc4\x8djih ju\xc5\xbenega in vzhodnega Pohorja, ju\xc5\xbeno od reke Drave, vzhodno od Ru\xc5\xa1 do okolice Maribora, na jugozahodu pa do \xc5\xa1ir\xc5\xa1ega obmo\xc4\x8dja Slovenskih Konjic. Poglavitna naselja na podro\xc4\x8dju ju\xc5\xbenopohorskega nare\xc4\x8dja so Slovenske Konjice, Zre\xc4\x8de, Vitanje, Gorenje nad Zre\xc4\x8dami, Skomarje, Tinje, Kebelj, Koritno, Bo\xc5\xbeje, Oplotnica, Slovenska Bistrica.'